ddrg/super_eurlex huggingface dataset:
Rådets fælles aktion 2003/852/FUSP af 5. december 2003 om forlængelse af fælles aktion 2002/921/FUSP om forlængelse af Den Europæiske Unions Observatørmission (EUMM)



EU-Tidende nr. L 322 af 09/12/2003 s. 0031 - 0031



Rådets fælles aktion 2003/852/FUSP af 5. december 2003 om forlængelse af fælles aktion 2002/921/FUSP om forlængelse af Den Europæiske Unions Observatørmission (EUMM) RÅDET FOR DEN EUROPÆISKE UNION HAR - under henvisning til traktaten om Den Europæiske Union, særlig artikel 14, og ud fra følgende betragtninger: (1) Den 26. november 2002 vedtog Rådet fælles aktion 2002/921/FUSP om forlængelse af Den Europæiske Unions Observatørmission(1). Denne fælles aktion udløber den 31. december 2003. (2) EUMM bør fortsætte sine aktiviteter i det vestlige Balkan til støtte for Den Europæiske Unions politik over for denne region. (3) EUMM's mandat bør derfor forlænges, ligesom fælles aktion 2002/921/FUSP bør forlænges og ændres i overensstemmelse hermed - VEDTAGET FØLGENDE FÆLLES AKTION: Artikel 1 Fælles aktion 2002/921/FUSP forlænges herved, ligesom EUMM's mandat forlænges. Artikel 2 I fælles aktion 2002/921/FUSP foretages følgende ændringer: a) I artikel 3, stk. 3, ændres datoen den "30. september 2003" til "30. september 2004". b) Vedrører ikke den danske udgave. c) I artikel 6, stk. 1, er det finansielle referencegrundlag på 4496366 EUR. d) I artikel 8, stk. 2, ændres datoen den "31. december 2003" til "31. december 2004". Artikel 3 Denne fælles aktion træder i kraft på dagen for vedtagelsen. Den anvendes indtil den 31. december 2004. Artikel 4 Denne fælles aktion offentliggøres i Den Europæiske Unions Tidende. Udfærdiget i Bruxelles, den 5. december 2003. På Rådets vegne P. Lunardi Formand (1) EFT L 321 af 26.11.2002, s. 51, og berigtigelse i EFT L 324 af 29.11.2002, s. 76.
Rådets fælles holdning 2003/735/FUSP

af 13. oktober 2003

om ændring af fælles holdning 2003/495/FUSP om Irak

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Den 7. juli 2003 vedtog Rådet fælles holdning 2003/495/FUSP om Irak(1) om gennemførelse af De Forenede Nationers Sikkerhedsråds resolution 1483 (2003), som ophæver alle forbud vedrørende handel med Irak og ydelse af finansielle og økonomiske ressourcer til Irak, der blev fastlagt ved Sikkerhedsrådets resolution 661 (1990) og efterfølgende relevante resolutioner, herunder resolution 778 (1992), med undtagelse af forbud vedrørende salg eller levering af våben og dertil knyttet materiel til Irak, bortset fra våben eller dertil knyttet materiel, som er nødvendigt for Amerikas Forenede Stater eller Det Forenede Kongerige Storbritannien og Nordirland i deres egenskab af besættelsesmagt under samlet kommando (i det følgende benævnt "myndigheden"), og om indførelse af nye foranstaltninger.

(2) Det er nødvendigt at tydeliggøre nogle af bestemmelserne i fælles holdning 2003/495/FUSP.

(3) Der er behov for handling fra Fællesskabets side for at iværksætte en række foranstaltninger -

VEDTAGET FØLGENDE FÆLLES HOLDNING:

Artikel 1

Artikel 2 i fælles holdning 2003/495/FUSP affattes således:

"Artikel 2

Alle midler eller andre finansielle aktiver eller økonomiske ressourcer,

a) der tilhørte den tidligere irakiske regering eller dens statslige organer, selskaber eller agenturer, der er beliggende uden for Irak pr. 22. maj 2003, som opregnet af udvalget nedsat ved Sikkerhedsrådets resolution 661 (1990), og

b) som er blevet fjernet fra Irak eller erhvervet af Saddam Hussein eller andre højtstående embedsmænd fra det tidligere irakiske regime og deres nærmeste familiemedlemmer, herunder enheder, der ejes eller direkte eller indirekte kontrolleres af dem eller af personer, som handler på deres vegne eller under deres ledelse som opregnet af udvalget nedsat ved Sikkerhedsrådets resolution 661 (1990)

indefryses øjeblikkelig, og medmindre disse midler eller andre finansielle aktiver eller økonomiske ressourcer allerede er genstand for en tidligere retlig, administrativ eller voldgiftsmæssig tilbageholdelsesret eller dom, og i så fald vil kunne anvendes til at godtgøre den pågældende tilbageholdelsesret eller dom, foranstalter medlemsstaterne øjeblikkeligt deres overførsel til udviklingsfonden for Irak efter reglerne i Sikkerhedsrådets resolution 1483 (2003)."

Artikel 2

Denne fælles holdning har virkning fra datoen for vedtagelsen.

Artikel 3

Denne fælles holdning offentliggøres i Den Europæiske Unions Tidende.

Udfærdiget i Luxembourg, den 13. oktober 2003.

På Rådets vegne

F. Frattini

Formand

(1) EUT L 169 af 8.7.2003, s. 72.
Rådets fælles aktion 2003/537/FUSP

af 21. juli 2003

om udnævnelse af Den Europæiske Unions særlige repræsentant for fredsprocessen i Mellemøsten og om ændring af fælles aktion 2002/965/FUSP

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, artikel 18, stk. 5, og artikel 23, stk. 2, og

ud fra følgende betragtninger:

(1) Rådets fælles aktion 2002/965/FUSP af 10. december 2002 om ændring og forlængelse af mandatet for Den Europæiske Unions særlige repræsentant for fredsprocessen i Mellemøsten(1) blev ved Rådets fælles aktion 2003/445/FUSP(2) forlænget indtil den 31. december 2003.

(2) Ifølge fælles aktion 2003/445/FUSP bør Rådet udnævne en ny særlig EU-repræsentant for fredsprocessen i Mellemøsten som efterfølger for Miguel-Angel MORATINOS.

(3) Rådet besluttede den 14. juli 2003 at udnævne ambassadør Marc OTTE til ny særlig EU-repræsentant for fredsprocessen i Mellemøsten.

(4) Fælles aktion 2002/965/FUSP bør ændres i overensstemmelse hermed -

VEDTAGET FØLGENDE FÆLLES AKTION:

Artikel 1

Marc OTTE udnævnes hermed til Den Europæiske Unions særlige repræsentant for fredsprocessen i Mellemøsten.

Artikel 2

Artikel 1 i fælles aktion 2002/965/FUSP og artikel 2 i fælles aktion 2003/445/FUSP udgår.

Artikel 3

Denne fælles aktion har virkning fra den 14. juli 2003.

Den anvendes indtil den 31. december 2003.

Artikel 4

Denne fælles aktion offentliggøres i Den Europæiske Unions Tidende.

Udfærdiget i Bruxelles, den 21. juli 2003.

På Rådets vegne

F. Frattini

Formand

(1) EFT L 334 af 11.12.2002, s. 11.

(2) EUT L 150 af 18.6.2003, s. 70.
Rådets fælles aktion 2004/87/FUSP af 26. januar 2004 om ændring af fælles aktion 2003/681/FUSP om Den Europæiske Unions politimission i Den Tidligere Jugoslaviske Republik Makedonien (EUPOL "Proxima")



EU-Tidende nr. L 021 af 28/01/2004 s. 0031 - 0031



Rådets fælles aktion 2004/87/FUSP af 26. januar 2004 om ændring af fælles aktion 2003/681/FUSP om Den Europæiske Unions politimission i Den Tidligere Jugoslaviske Republik Makedonien (EUPOL "Proxima") RÅDET FOR DEN EUROPÆISKE UNION HAR - under henvisning til traktaten om Den Europæiske Union, særlig artikel 14, og ud fra følgende betragtninger: (1) Den 29. september 2003 vedtog Rådet fælles aktion 2003/681/FUSP(1), hvori der blandt andet fastlægges finansielle ordninger, herunder finansieringen af dagpenge i 2003 over Fællesskabets budget. (2) Dagpenge i 2004 bør afholdes over Fællesskabets budget. (3) Fælles aktion 2003/681/FUSP bør ændres i overensstemmelse hermed - VEDTAGET FØLGENDE FÆLLES AKTION: Artikel 1 Artikel 10, stk. 1, i fælles aktion 2003/681/FUSP ændres således: 1) I første afsnit tilføjes følgende litra: "d) højst 6,555 mio. EUR til dagpenge på 100 EUR pr. person i 2004, der skal afholdes over Fællesskabets budget." 2) Andet afsnit affattes således:"Finansieringen af dagpenge i 2003 og 2004 over Fællesskabets budget foregriber ikke dagpengenes størrelse og de nærmere bestemmelser om deres finansiering i de efterfølgende år." 3) Tredje afsnit udgår. Artikel 2 Denne fælles aktion træder i kraft på dagen for vedtagelsen. Den anvendes fra den 1. januar 2004. Artikel 3 Denne fælles aktion offentliggøres i Den Europæiske Unions Tidende. Udfærdiget i Bruxelles, den 26. januar 2004. På Rådets vegne B. Cowen Formand (1) EUT L 249 af 1.10.2003, s. 66.
Rådets fælles aktion 2004/86/FUSP

af 26. januar 2004

om udnævnelse af Den Europæiske Unions særlige repræsentant i den tidligere Jugoslaviske Republik Makedonien og om ændring af fælles aktion 2003/870/FUSP

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, artikel 18, stk. 5, og artikel 23, stk. 2, og

ud fra følgende betragtninger:

(1) Den 8. december 2003 vedtog Rådet fælles aktion 2003/870/FUSP om ændring og forlængelse af mandatet for Den Europæiske Unions særlige repræsentant i den tidligere Jugoslaviske Republik Makedonien(1) indtil den 30. juni 2004.

(2) Den 17. november 2003 gav Rådet sin tilslutning til udnævnelsen af Søren JESSEN-PETERSEN til Den Europæiske Unions nye særlige repræsentant i den tidligere Jugoslaviske Republik Makedonien som efterfølger for Alexis BROUHNS.

(3) Fælles aktion 2003/870/FUSP bør ændres i overensstemmelse hermed -

VEDTAGET FØLGENDE FÆLLES AKTION:

Artikel 1

Artikel 1 i fælles aktion 2003/870/FUSP affattes således:

"Artikel 1

Søren JESSEN-PETERSEN udnævnes til Den Europæiske Unions særlige repræsentant i den tidligere Jugoslaviske Republik Makedonien."

Artikel 2

Denne fælles aktion har virkning fra den 1. februar 2004.

Artikel 3

Denne fælles aktion offentliggøres i Den Europæiske Unions Tidende.

Udfærdiget i Bruxelles, den 26. januar 2004.

På Rådets vegne

B. Cowen

Formand

(1) EUT L 326 af 13.12.2003, s. 39.
1)

Artikel 5 affattes således: »Artikel 5 Ikke-humanitære bistands- og udviklingsprogrammer suspenderes. Der indrømmes undtagelser for projekter og programmer til støtte for: a) menneskerettigheder, demokrati, god regeringsførelse, konfliktforebyggelse og kapacitetsopbygning i civilsamfundet, b) sundhed og uddannelse, bekæmpelse af fattigdom og navnlig dækning af basale behov og sikring af et udkomme for de fattigste og mest sårbare befolkningsgrupper, c) miljøbeskyttelse, især programmer, der er rettet mod problemet med ikke-bæredygtig, overdreven skovhugst, der medfører afskovning. Programmerne og projekterne gennemføres via FN-organisationer og ikke-statslige organisationer og ved decentraliseret samarbejde med lokale civile forvaltninger. Den Europæiske Union vil i den forbindelse fortsat foreholde Burmas regering, at det påhviler den at gøre en større indsats for at nå FN's årtusindudviklingsmål. Programmerne og projekterne skal så vidt muligt defineres, overvåges, gennemføres og evalueres i samråd med civilsamfundet og alle demokratiske grupper, herunder Nationalforbundet for Demokrati.«
1)

Artikel 1, stk. 1, affattes således: »1. Medlemsstaterne træffer de nødvendige foranstaltninger til at begrænse indrejse i eller transit gennem deres område for de personer, der er ansvarlige — for at modvirke, at der sker fremskridt med hensyn til at opnå en politisk løsning på konflikten, og som er opført på listen i bilag I — for udformningen og gennemførelsen af skræmme- og lukningskampagnen, som er rettet mod moldoviske skoler i Transdnestrien-området i Republikken Moldova, og som er opført på listen i bilag II.«
(2)

Den 8. juni 2004 vedtog De Forenede Nationers Sikkerhedsråd resolution 1546 (2004), hvori der udtrykkes tilfredshed med dannelsen af en suveræn irakisk midlertidig regering, som den 30. juni 2004 ville få fuldt ansvar for og fuld myndighed med hensyn til at regere Irak, samt tilfredshed med, at besættelsen af Irak ville ophøre den 30. juni 2004, ligesom koalitionsmyndigheden ville ophøre med at eksistere og Irak genvinde fuld suverænitet; i resolutionen understreges det imidlertid, at det er vigtigt, at alle stater overholder de forbud, der blev indført ved Sikkerhedsrådets resolution 661 (1990) og efterfølgende relevante resolutioner, herunder resolution 1483 (2003), mod salg eller levering af våben og tilhørende materiel til Irak, bortset fra våben og tilhørende materiel, der er nødvendigt for den irakiske regering eller den multinationale styrke, som blev oprettet ved resolution 1511 (2003), og endelig erindres der i resolutionen om, at medlemsstaterne fortsat er forpligtet til at indefryse og overføre visse midler, aktiver og økonomiske ressourcer i henhold til resolution 1483 (2003), og om de forbud eller forpligtelser, der stadig gælder for medlemsstaterne med hensyn til de produkter, der er omhandlet i punkt 8 og 12 i resolution 687 (1991), eller de aktiviteter, der er omhandlet i punkt 3, litra f), i resolution 707 (1991).
(2)

Under hensyn til udviklingen i Sudan og i regionen, herunder undertegnelsen den 8. april 2004 af en humanitær våbenstilstandsaftale vedrørende konflikten i Darfur, og de efterfølgende planer om oprettelse af en AU-ledet våbenstilstandskommission, ønsker EU at støtte bestræbelserne for at fremme varig fred og forsoning i Sudan.
(1)

Den 12. september 2003 vedtog De Forenede Nationers Sikkerhedsråd (UNSC) resolution 1506(2003) om ophævelse af de restriktive foranstaltninger i henhold til UNSCR 748(1992) og 883(1993), mens de foranstaltninger, der er opregnet i sidstnævntes punkt 8, fortsat skulle gælde på baggrund af de skridt, den libyske regering har taget for at opfylde ovennævnte resolutioner, navnlig ved at påtage sig ansvaret for libyske embedsmænds handlinger, betale passende kompensation og tage afstand fra terrorisme.
3.

Medlemsstaterne har givet tilsagn om at bidrage med finansielle midler og/eller naturalydelser på den betingelse, at der gives solide garantier med henblik på at sikre følgende: a) Fuld overensstemmelse med medlemsstaternes og EU's procedurer og forpligtelser med hensyn til eksport af retshåndhævelsesudstyr, våben og ammunition. b) Fuld sporbarhed af alt retshåndhævelsesudstyr, alle våben og al ammunition, der leveres til IPU. Alt retshåndhævelsesudstyr, alle våben og ammunition, der gives som bidrag, eller som indkøbes med finansielle bidrag, opføres i en løbende ajourført inventarfortegnelse, herunder serienumre. Alt retshåndhævelsesudstyr, alle våben og ammunition skal kunne spores under hele projektforløbet. Al retshåndhævelsesudstyr, alle våben og al ammunition, der leveres, skal være til brug alene for IPU og må ikke omdirigeres til andre enheder eller ikke-politimæssige grupper eller brugere og må ikke reeksporteres. c) Den strengeste regnskabspligt vedrørende alle finansielle midler og alt retshåndhævelsesudstyr, alle våben og ammunition. Congos regering skal aflægge fuldt regnskab for, at de finansielle midler og/eller naturalydelser, som medlemsstaterne bidrager med, udelukkende anvendes til det formål, der er fastsat i artikel 1. d) Korrekt og effektiv revision af udgifter. En uafhængig revisor skal attestere, at de finansielle midler anvendes til det i artikel 1 beskrevne formål.
1)

Artikel 3 affattes således: »Artikel 3 For at nå de politiske mål har den særlige repræsentant følgende mandat: a) at etablere og opretholde nær kontakt med alle parterne i freds- og overgangsprocessen i De Store Søers Område i Afrika, andre lande i området, USA, andre relevante lande samt FN og andre relevante internationale organisationer, Den Afrikanske Union og subregionale organisationer og deres repræsentanter samt andre fremtrædende regionale ledere for med dem at samarbejde om at styrke Lusaka- og Arusha-fredsprocesserne og de fredsaftaler, der er undertegnet i Pretoria og Luanda b) at overvåge fredsforhandlingerne og freds- og overgangsprocessen mellem parterne og eventuelt tilbyde Den Europæiske Union råd og mægling c) på opfordring at bidrage til gennemførelsen af de freds- og våbenhvileaftaler, der opnås mellem parterne, og tage diplomatiske skridt over for dem, såfremt disse aftalers bestemmelser ikke overholdes d) at gøre en konstruktiv indsats over for de parter, der har underskrevet aftaler som led i fredsprocesserne, for at fremme overholdelsen af de grundlæggende regler for demokrati og god regeringsførelse, herunder respekten for menneskerettighederne og retsstatsprincipper e) at bidrage til gennemførelsen af EU's retningslinjer vedrørende børn og væbnede konflikter f) at bidrage til og med FN-generalsekretærens særlige repræsentant for De Store Søers Område og den særlige udsending for formanden for Den Afrikanske Union samarbejde om forberedelsen af en konference om fred, sikkerhed, demokrati og udvikling i De Store Søers Område g) at aflægge rapport om EU's muligheder for indgriben i freds- og overgangsprocessen og om den bedste metode til at fortsætte EU-initiativer h) at overvåge handlinger fra konfliktparternes side, som kan være til fare for de igangværende fredsprocessers udfald i) at bidrage til en bedre forståelse af EU's rolle blandt regionens opinionsdannere.«
Laboratoriebistand

I henhold til programmet for laboratoriebistand har OPCW ydet bistand til at forbedre den tekniske kompetence i laboratorier, der arbejder med kemisk analyse og overvågning. Bistanden er grundlæggende ydet i form af finansiel støtte til teknisk evaluering eller revision af et laboratorium for at forbedre dets kompetenceniveau, uddannelse af teknisk personale i et avanceret laboratorium/institut for at udvikle færdigheder, turnustjeneste på et godkendt laboratorium for at udvikle færdigheder, samt ledelse af mindre forskningsprojekter vedrørende metodeudvikling, validering mv.

Den af OPCW ydede støtte dækker imidlertid ikke omkostningerne ved erhvervelse af maskinel eller andre investeringsomkostninger. Da den ekspertbistand, der er til rådighed i OPCW, er begrænset på grund af andre forpligtelser, er det derfor nødvendigt, at sådan bistand kommer fra eksterne kilder. EU's støtte til disse omkostninger vil række langt ved at sætte laboratorierne i målstaterne, der er parter, i stand til at forbedre deres tekniske kompetence betydeligt og forbedre kvaliteten og nøjagtigheden af den kemiske analyse.

Projektet dækker teknisk bistand samt vigtig bistand i form af maskinel (gaskromatografer, GCMS (gaskromatografi-massespektrometri) mv.) til et begrænset antal på otte offentligt finansierede laboratorier, der arbejder med kemi med formål, der ikke er forbudt i henhold til CWC, i stater, som er parter, og som har enten udviklings- eller overgangsøkonomi. Der vil blive indkaldt ansøgninger fra interesserede institutioner fra målstaterne, der er parter, som vil skulle gå gennem deres nationale myndigheder/faste delegationer.

Godkendelsesmekanisme:

Der vil blive indført en godkendelsesmekanisme for projekt nr. 3, der omfatter repræsenter for EU's rådsformandskab, den højtstående repræsentants personlige repræsentants kontor for ikke-spredning af WMD, Kommissionens tjenestegrene og OPCW, i forbindelse med udvælgelsen af modtagerne af denne gavebistand. EU-medlemsstaternes forudgående samtykke er en forudsætning for projekter vedrørende de otte offentligt finansierede laboratorier, herunder bistand i form af maskinel. Alle overførsler under dette projekt skal foretages i overensstemmelse med Rådets forordning (EF) nr. 1334/2000 af 22. juni 2000 om en fællesskabsordning for kontrol med udførslen af produkter og teknologi med dobbelt anvendelse (1) samt retningslinjerne i den relevante eksportkontrolordning, inden for hvis rammer OPCW's tekniske sekretariat vil kunne opfordres til at udøve en tilsynsfunktion. De stater, der er parter i CWC, og som ønsker at være modtagere i dette projekt, skal garantere, at de overførte varer anvendes i overensstemmelse med bestemmelserne i CWC ved at undertegne et aftalememorandum herom med OPCW's tekniske sekretariat.

De samlede omkostninger anslås til 900 000 EUR.
23.

Mujahedin-e Khalq Organisation (MEK eller MKO) [bortset fra National Council of Resistance of Iran (NCRI)] (alias National Liberation Army of Iran (NLA, MEK’s militante fløj), the People's Mujahidin of Iran (PMOI), Muslim Iranian Student's Society)
(3)

Rådet vedtog den 28. juni 2004 fælles aktion 2004/523/FUSP om Den Europæiske Unions retsstatsmission i Georgien, EUJUST THEMIS (2). Den fælles aktion tildeler Den Europæiske Unions særlige repræsentant for Sydkaukasus en specifik rolle. Mandatet for Den Europæiske Unions særlige repræsentant for Sydkaukasus bør derfor ændres i overensstemmelse hermed.
(3)

EUMM bør fortsætte sine aktiviteter i det vestlige Balkan til støtte for Den Europæiske Unions politik over for denne region.
(5)

I den forbindelse opfordrede Rådet samme dag præsident Lukashenko og hans regering til at ændre den nuværende politik og påbegynde grundlæggende demokratiske og økonomisk reformer for at bringe landet tættere på Europas fælles værdier. Rådet erklærede desuden, at EU vil forblive åben over for en dialog med Belarus om gradvis udvikling af de bilaterale forbindelser, så snart myndighederne i Belarus ved konkrete handlinger udviser oprigtig vilje til en genoptagelse. Rådet gentog endvidere, at det er villigt til at uddybe sine forbindelser med Belarus, herunder inden for rammerne af den europæiske naboskabspolitik, så snart de belarussiske myndigheder tydeligt viser deres vilje til at respektere de demokratiske værdier og retsstaten.
(1)

Den 10. februar 2004 vedtog Rådet fælles holdning 2004/137/FUSP om restriktive foranstaltninger over for Liberia (1) med henblik på at gennemføre de foranstaltninger, der var blevet vedtaget over for Liberia ved FN's Sikkerhedsråds resolution (UNSCR) 1521(2003).
4)

Der indsættes følgende artikel: »Artikel 9a Særlige bestemmelser om finansiering af betalingsprocesprojektet 1. Følgende bestemmelser gælder indtil den 15. februar 2006: a) Betalingsprocesprojektets driftsudgifter finansieres udelukkende af bidrag fra de medlemsstater, der er anført på listen i bilaget med angivelse af de respektive beløb. Det finansielle referencegrundlag er 900 000 EUR. Følgende udgifter finansieres bl.a. af disse bidrag: — udgifter til personale (dagpenge og tillæg, lokalansattes løn og sociale sikring, sundhedsudgifter, flyvninger og befordringsgodtgørelser i Den Demokratiske Republik Congo og i området, officielle flyvninger) — etablerings- og driftsudgifter (leje/køb og brug af køretøjer, anskaffelse og vedligeholdelse af it-udstyr, anskaffelse og vedligeholdelse af telekommunikationsudstyr, leje af tilhørende kontorer og tjenesteydelser, kontormaterialer, diverse udstyr, sikkerhedstjenester, repræsentationsudgifter, udgifter til lufttransport) — administrationsudgifter, herunder revisionsomkostninger og bankgebyrer. b) Med forbehold af missionens civile karakter kan de bidragydende medlemsstater, der er anført i bilaget, undtagelsesvis, i forbindelse med denne fælles aktion med henblik på indkaldelse af bidrag, indsamling af de pågældende midler, forvaltning, anvendelse og kontrol af dem og de fornødne administrative ordninger især benytte personalet inden for den mekanisme, der blev oprettet ved afgørelse 2004/197/FUSP (2); dette gælder som en undtagelsesforanstaltning indtil den 15. februar 2006, og under hensyn til at projektet skal finansieres i henhold til stk. 2 fra den 16. februar 2006. Budgettet for denne mekanisme berøres ikke heraf. c) De forventede indtægter og udgifter opstilles i et budget for betalingsprocesprojektet med henblik på finansiering af perioden indtil den 15. februar 2006. d) En bidragydende stat, som er anført i bilaget, kan under ingen omstændigheder drage hverken De Europæiske Fællesskaber eller Rådets generalsekretær eller den i litra b) omhandlede mekanisme til ansvar, som følge af anvendelsen af denne mekanisme. 2. Fra den 16. februar til den 2. maj 2006 afholdes betalingsprocesprojektets driftsudgifter over Den Europæiske Unions almindelige budget efter følgende bestemmelser: a) Det finansielle referencegrundlag er på 940 000 EUR. b) Udgifterne forvaltes efter de EF-procedurer og -regler, der gælder for budgettet, bortset fra at eventuelle forfinansieringer ikke forbliver Fællesskabets ejendom. Det skal være tilladt tredjelandsstatsborgere at byde på kontrakter. c) Missionschefen rapporterer udførligt til Kommissionen og er under dennes tilsyn for så vidt angår det arbejde, der udføres inden for rammerne af den i artikel 5 omhandlede kontrakt. d) De finansielle ordninger tager hensyn til missionens operative behov, herunder udstyrets kompatibilitet.